న్యూఢిల్లీ: రాష్ట్రపతి పదవి రాజకీయాలకు అతీతమని ఎన్డీయే కూటమి రాష్ట్రపతి అభ్యర్థి రామ్నాథ్ కోవింద్ శుక్రవారం అన్నారు. ఈనెల 17న జరగనున్న రాష్ట్రపతి ఎన్నికల కోసం నామినేషన్ దాఖలు చేసిన అనంతరం ఆయన మీడియాతో మాట్లాడుతూ, బీహార్ గవర్నర్గా బాధ్యతలు చేపట్టినప్పటి నుంచి తాను ఏ పార్టీతోనూ అనుబంధం లేకుండా వ్యవహరించాననీ, రాష్ట్రపతి పదవి పూర్తిగా రాజకీయాలకు అతీతమైనదని చెప్పారు. మన దేశంలో రాజ్యాంగమే సుప్రీం అని, రాజ్యాంగాన్ని అంతా కట్టుబడి ఉంటూ రాజ్యాంగ విలువలను పెంపొందించాల్సి ఉంటుందని అన్నారు. రాష్ట్రపతి పదవికి ఉన్న గౌరవం, హుందాను కాపాడేందుకు శక్తివంచన లేకుండా కృషి చేస్తానని ఆయన చెప్పారు. తనకు మద్దతు పలుకుతున్న ప్రతి ఒక్కరికీ ఆయన కృతజ్ఞతలు తెలిపారు. శుక్రవారం ఎన్డీయే అభ్యర్థిగా నామినేషన్ వేసినప్పుడు ఆయన వెంట ప్రధాని నరేంద్ర మోదీ, ఎన్డీయే సీనియర్ నేతలు ఉన్నారు.
newdhilly: rashtrapati padavi raajakeeyaalaku ateetamani endeeye kootami rashtrapati abhyarthi ramnath kovind sukravaaram annaru. eenela 17na jaraganunna rashtrapati ennikala kosam namination daakhalu chesina anantaram aayana meediatho maatlaadutuu, beehar gowernerga baadhyatalu chepattinappati nunchi taanu e paartiitoonuu anubandham lekunda vyavaharinchaananii, rashtrapati padavi puurtigaa raajakeeyaalaku ateetamainadani cheppaaru. mana desamlo rajyangame supreem ani, raajyaamgaanni antaa kattubadi untuu raajyaamga viluvalanu pempondinchaalsi untundani annaru. rashtrapati padaviki unna gowravam, hundaanu kaapaadenduku saktivanchana lekunda krushi chestaanani aayana cheppaaru. tanaku maddatu palukutunna prati okkarikee aayana krutagnatalu telipaaru. sukravaaram endeeye abhyardhigaa namination vesinappudu aayana venta pradhaani narendra modii, endeeye seanier nethalu unnaaru.